| Britannian ja Commonwealth realmin kuninkaallinen perhe |
| --- |
| Badge of the House of Windsor |
| * KuningasKuningatar
	+ Walesin prinssiWalesin prinsessa
		- Prinssi George
		- Prinsessa Charlotte
		- Prinssi Louis
	+ Sussexin herttua HarrySussexin herttuatar Meghan

---

* Prinsessa Anne
* Yorkin herttua Andrew
	+ Prinsessa Beatrice
	+ Prinsessa Eugenie
* Edinburghin herttua EdwardEdinburghin herttuatar Sophie

---

* Gloucesterin herttua RichardGloucesterin herttuatar Birgitte
* Kentin herttua EdwardKentin herttuatar Katharine
* Kentin prinsessa Alexandra
* Kentin prinssi MichaelParonitar Marie-Christine von Reibnitz
 |
| * n
* k
* m
 |

**Prinssi Harry, Sussexin herttua** (koko nimeltään **Henry Charles Albert David**, s. 15. syyskuuta 1984 St. Maryn sairaala, Lontoo) on kuningas Charles III:n ja prinsessa Dianan nuorempi poika sekä Britannian entisen kuningattaren Elisabet II:n pojanpoika. Prinssi Harry on viidentenä kruununperimysjärjestyksessä veljensä prinssi Williamin ja tämän kolmen lapsen, prinssi Georgen, prinsessa Charlotten ja prinssi Louis’n, jälkeen.

Prinssi Harry vihittiin 19. toukokuuta 2018 yhdysvaltalaisen Meghan Marklen kanssa St. Georgen (Pyhän Yrjön) kappelissa Windsorin linnassa. Muutama tunti ennen häitä prinssi Harry nimitettiin Sussexin herttuaksi, Dumbartonin jaarliksi ja Kilkeelin paroniksi. Parin ensimmäinen lapsi Archie Harrison Mountbatten-Windsor syntyi 6. toukokuuta 2019.

Tammikuussa 2020 prinssi Harry ja herttuatar Meghan ilmoittivat aikeestaan jatkossa olla taloudellisesti riippumattomia hovista ja vetäytyvänsä roolistaan kuningashuoneessa. He eivät saa myöskään enää käyttöönsä julkisia varoja. Myös heidän Frogmoren kotinsa remonttiin kulutetut 2,7 miljoonaa euroa he ovat lupautuneet maksamaan takaisin. He muuttivat Los Angelesiin Yhdysvaltoihin maaliskuussa 2020.

Lapsuus ja nuoruus
------------------

### Syntymä

Prinssi Harry syntyi 15. syyskuuta 1984 St. Maryn sairaalassa Westminsterissä Lontoossa. Hänen isänsä on kuningas Charles, joka on kuningatar Elisabet II:n ja prinssi Philipin vanhin poika. Harryn äiti on edesmennyt Walesin prinsessa Diana, prinssi Charlesin silloinen puoliso. Prinssi Harryllä on vanhempi veli, prinssi William.

Kasteessa 21. joulukuuta 1984 prinssi Harry sai nimen Henry Charles Albert David, mutta hänet on silti aina tunnettu niin lähipiirissään kuin julkisuudessakin nimellä Harry. Hänet kastoi Canterburyn arkkipiispa Robert Runcie Windsorin linnan Pyhän Yrjön kappelissa (St George’s Chapel). Hänen kumminsa ovat hänen setänsä Yorkin herttua prinssi Andrew, Lady Sarah Chatto, rouva Lady Vestey, taidemaalari William Bartholomew, herra Bryan Organ ja herra Gerald Ward.

### Äidin kuolema

Prinssi Harryn äiti prinsessa Diana kuoli 31. elokuuta 1997 Pariisissa auto-onnettomuudessa. Vain joitakin päiviä aikaisemmin Diana oli viettänyt lomaa Etelä-Ranskassa poikiensa kanssa. Kuolinhetkellä prinssit olivat Skotlannissa isänsä ja tämän vanhempien kanssa. Dianan arkun päällä oli Harryltä kortti, jonka Harry oli omistanut äidilleen.

### Koulutus

Prinssi Harry kävi rouva Jane Mynorsin lastentarhan Länsi-Lontoossa, kuten veljensä Williamkin. Hän kävi veljensä tavoin Wetherbyn koulua Schooliin ja myöhemmin Berkshiren Lundgroven koulua. Vuonna 1998 hän pääsi Berkshiren Eton Collegeen, josta hän kirjoitti ylioppilaaksi kesäkuussa 2003. Hän kirjoitti vain kaksi ainetta: maantieteestä D:n ja taiteesta B:n.

Prinssi Harryllä ei ole opiskelu koskaan mennyt niin hyvin kuin veljellään, jolla on kandidaatin tutkinto. Hän on enemmänkin kiinnostunut urheilusta, jota hän harrasti koulussa paljon, erityisesti pooloa ja rugbya. Hän harrastaa myös laskettelua ja vuorikiipeilyä. Etonin jälkeen Harry piti välivuoden, jonka aikana hän muun muassa seurasi rugbyn maailmanmestaruuskisoja Australiassa ja työskenteli orpokodissa Lesothossa.*lähde?*

Sotilasura
----------

Prinssi Harry hyväksyttiin opiskelijaksi Sandhurstin kuninkaalliseen sotakorkeakouluun syyskuussa 2004. Hän kuului kadettikomppaniaan nimeltä Alamein-komppania, joka jakautui kolmeen 30 kadetin joukkueeseen. Suoritettuaan upseerinkoulutuksensa huhtikuussa 2006 hän palveli kornettina. Hänen sotilasuransa suunniteltiin kolmevuotiseksi, mutta se venyi. Tammikuussa 2005 ilmoitettiin kornetti Walesin liittymisestä ratsuväkeen (*Household Cavalry*), jossa hän kouluttautui joukkueenjohtajaksi. Media spekuloi mahdollisuudella, että Harry tultaisiin lähettämään Irakiin. Britannian asevoimien komentaja Richard Dannatt päätti kuitenkin, että turvallisuussyistä Harrya ei voida lähettää Irakiin.

Vuonna 2008 Harry oli 10 viikkoa Afganistanissa Sittemmin prinssi Harry oli Apache-helikopterin ohjaaja Army Air Corpsissa. Hänen sotilasarvonsa on kapteeni. Kuninkaallisena Harry ei käytä henkilökohtaista sukunimeä, joten armeijassa häntä kutsuttiin kapteeni Harry Walesiksi.

19. joulukuuta 2017 prinssi Harry korotettiin Captain General Royal Marine -arvoon, joka vastaan marsalkan arvoa ja nimeä. Tätä arvoa ovat aiemmin viimeksi kantaneet kuningas Yrjö VI vuosina 1936–1952 ja Edinburghin herttua Philip vuosina 1953–2017.*lähde?*

Saavutukset
-----------

Prinssi Harry saavutti Etelänavan ensimmäisenä Englannin kuninkaallisena vuonna 2013 retkikunnassa, jolla kerätään varoja sotaveteraaneille.

Yksityiselämä
-------------

Prinssi Harry seurusteli vuosina 2004–2010 zimbabwelaisen Chelsy Davyn kanssa, joka on brittiläisen suurmaanomistajaperheen tytär. Vuosina 2012–2014 hän seurusteli malli Cressida Bonasin kanssa. Prinssi Harry alkoi seurustella yhdysvaltalaisen näyttelijä-malli Meghan Marklen kanssa heinäkuussa 2016. Parin kihlaus julkistettiin 27. marraskuuta 2017. Heidät vihittiin 19. toukokuuta 2018 St. Georgen (Pyhän Yrjön) kappelissa Windsorin linnassa. He saivat esikoisensa Archie Harrison Mountbatten-Windsorin 6. toukokuuta 2019. Lapsi on kruununperimisjärjestyksessä seitsemäs. Pariskunta sai 4. kesäkuuta 2021 Yhdysvalloissa toisen lapsen, tytön, joka sai nimekseen Lilibet Diana Mountbatten-Windsor ja lempinimekseen Lili.

Prinssi Harry on aiheuttanut lukuisia kohuja, ja hänet tunnetaan juhlijana ja naistenmiehenä. Hän on myöntänyt kokeilleensa marijuanaa ja juoneensa alaikäisenä alkoholia. Poliisitutkinnan seurauksena Harry joutui vieroitushoitoon, josta kiitos kuuluu Harryn isälle Charlesille.*lähde?* Tammikuussa 2005 Harry hätkähdytti pukeutumalla naamiaisiin asuun, jonka hihassa oli kansallissosialistien hakaristikuviota matkinut käsivarsinauha. Kun paparazzin ottama kuva päätyi sensaatiolehti *The Sunin* kanteen otsikolla "Harry The Nazi", asiasta nousi mediakohu. Hämmentynyt Harry sanoi olevansa "todella pahoillaan, jos hänen huono valintansa oli loukannut jotakuta".*lähde?*

Prinssi Harry julkaisi muistelmateoksen *Spare* (suomessa nimellä *Varamies*) tammikuussa 2023. Teoksen virallinen julkaisupäivä oli 10. tammikuuta, mutta sitä alettiin myydä ainakin Espanjassa jo viisi päivää ennen sitä.

### Tittelit ja arvonimet

* Vuosina 1984–2018: Hänen kuninkaallinen korkeutensa prinssi Henry
* Vuodesta 2018 alkaen : Hänen kuninkaallinen korkeutensa prinssi Henry, Sussexin herttua, Dumbartonin jaarli (Skotlanti) ja paroni Kilkeel (Pohjois-Irlanti)

18. tammikuuta 2020 Buckinghamin palatsi kertoi lehdistötiedotteessaan että astuttuaan pois kuninkaallisista tehtävistä Harry ja hänen vaimonsa Meghan eivät enää käytä Hänen kuninkaallinen korkeutensa -etuliitteitä, mutta Yhdistyneen kuningaskunnan luonnollisena prinssinä Harry ei menetä mitään arvonimistään tai titteleistään.

Huomautukset
------------

1. ↑  Brittiläisessä arvostelujärjestelmässä paras arvosana on A (vastaa Suomen vanhaa laudaturia) ja E alin hyväksytty (vastaa approbaturia), U eli F on hylätty (improbatur).

Lähteet
-------

1. ↑  Töyrylä, Katriina: Herttuatar Catherine synnytti tytön  2.5.2015. Yleisradio. Viitattu 13.6.2015.
2. ↑  Kantola, Iida & Topelius, Tuuli & Ruohisto, Wilma: Prinssi Harryn ja herttuatar Meghanin lapsi syntyi – poika tuli! Näin tuore isä kommentoi uutta tulokasta  6.5.2019. Ilta-Sanomat. Viitattu 6.5.2019.
3. ↑  Shokki-ilmoitus! Harry ja Meghan vetäytyvät roolistaan brittihovissa - uusi koti Pohjois-Amerikassa *www.iltalehti.fi*. Viitattu 9.1.2020.
4. ↑  Kuningatar Elisabet: Harry ja Meghan menettävät kuninkaalliset tittelinsä *www.iltalehti.fi*. Viitattu 18.1.2020.
5. ↑  Aino Haili: Kanada jäi yllättäen taakse – Meghan ja Harry söivät sanansa ja muuttivat Los Angelesiin *mtvuutiset.fi*.  27.3.2020. Viitattu 30.3.2020.
6. ↑  Education Prinssi Harryn virallinen sivusto. Viitattu 15.12.2013. (englanniksi)
7. 1 2  Military Career Prinssi Harryn virallinen sivusto. Viitattu 25.1.2013. (englanniksi)
8. 1 2  Vasama, Tanja: Sammakkoprinssin kolme minää.  *Helsingin Sanomat*, 25.1.2013, s. B4. Artikkelin verkkoversio. Viitattu 30.4.2014.
9. ↑  Prince Harry will not go to Iraq, BBC News
10. ↑  Prince returns from Afghanistan, BBC News
11. ↑
12. ↑  Prinssi Harry saavutti Etelänavan sotaveteraanit rinnallaan  13.12.2013. Yle uutiset. Viitattu 13.12.2013.
13. ↑  Lehti: Prinssi Harry erosi tyttöystävästään *Yle Uutiset*.  30.4.2014. Viitattu 30.4.2014.
14. ↑  Prinssi Harry on löytänyt uuden rakkaan - tällainen Meghan on *iltalehti.fi*. Viitattu 30.10.2016.
15. ↑  Prinssi Harryn ja Meghan Marklen hääpäivä varmistui - häitä juhlitaan 19. toukokuuta *iltalehti.fi*. Viitattu 15.12.2017.
16. ↑  Harryn ja Meghanin tytär Lilibet Diana on syntynyt! *www.iltalehti.fi*. Viitattu 8.6.2021.
17. ↑  Jenna Lempinen: Prinssi Harryn kohutun muistelmateoksen ilmestymispäivä varmistui – tästä kaikessa on kyse *Ilta-Sanomat*.  27.10.2022. Viitattu 27.10.2022.
18. ↑  Mikael Mattila: Prinssi Harryn kohukirja lipsahti myyntiin viisi päivää ennen aikojaan *Ilta-Sanomat*.  5.1.2023. Viitattu 5.1.2023.
19. ↑  Jenny.minard: Prince Harry and Ms. Meghan Markle: Announcement of Titles *The Royal Family*.  19.5.2018. Viitattu 7.5.2020. (englanniksi)
20. ↑  Harry and Meghan drop royal duties and HRH titles *BBC News*.  19.1.2020. Viitattu 7.5.2020. (englanniksi)
21. ↑  Caroline Davies: Royal couple sought a half-in half-out deal, but are ‘out’ *The Observer*.  18.1.2020. Viitattu 7.5.2020. (englanniksi)

Aiheesta muualla
----------------

* Kuvia tai muita tiedostoja aiheesta **Harry (Yhdistyneen kuningaskunnan prinssi)** Wikimedia Commonsissa

|  |  |  |  |
| --- | --- | --- | --- |
|   | Edeltäjä:**Prinssi Louis** | **Yhdistyneen kuningaskunnan kruununperimysjärjestys**6. | Seuraaja:**Archie Mountbatten-Windsor** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Katalonia
* Saksa
* Italia
* Israel
* Yhdysvallat
* Ruotsi
* Latvia
* Tšekki
* Kroatia
* Alankomaat
* Puola

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Yle

 |
|  |
| Muut | 
* IdRef

 |

 |